Kyltti, joka varoittaa haiden esiintymisestä Salt Rockin edustalla Etelä-Afrikassa.
**Haihyökkäys** on ihmiseen kohdistuva hain toteuttama hyökkäys. Joka vuosi raportoidaan noin 80 hyökkäyksestä, joissa ei ole provosoitu haita millään tavalla. Haihyökkäysten harvinaisuudesta huolimatta monet ihmiset pelkäävät haita satunnaisten sarjahyökkäysten, kuten vuoden 1916 Jersey Shore -hyökkäysten, sekä kauhufiktioiden ja elokuvien, kuten Tappajahain jälkeen. Maailman yli 489 hailajista vain kolme on aiheuttanut toistuvia hyökkäyksiä, joita ovat valkohai, tiikerihai ja härkähai. Hain hyökkäyksiä tapahtuu luultavasti paljon enemmän, kuin tilastoihin merkitään.

Tilastot
--------

Kansainvälisen haihyökkäystiedoston (ISAF) mukaan vuosina 1958–2016 ympäri maailmaa tapahtui 2 785 vahvistettua provosoimatonta haihyökkäystä, joista 439 oli kuolemaan johtaneita. Vuosina 2001–2010 keskimäärin 4,3 ihmistä kuoli vuodessa haihyökkäysten seurauksena.

Vuonna 2000 maailmanlaajuisesti ilmoitettiin 79 hain hyökkäystä, joista 11 johti kuolemaan. Vuosina 2005 ja 2006 tämä määrä laski 61:een ja 62:een, kun taas kuolemantapausten määrä vain neljään vuodessa. Vuoden 2016 vuosittaiset 81 hain hyökkäystä maailmanlaajuisesti oli sama kuin viimeisimmän viiden vuoden (2011–2015) keskimäärin 82 tapausta vuodessa. Vuonna 2015 tapahtui kaikkien aikojen korkein vuosittainen haihyökkäysten kokonaismäärä, 98. Vuonna 2016 maailmanlaajuisesti kuoli neljä, mikä on vähemmän kuin keskimäärin kahdeksan kuolemantapausta vuodessa maailmanlaajuisesti vuosina 2011–2015 ja kuusi kuolemantapausta vuodessa viimeisen vuosikymmenen aikana. Vuonna 2016 58 % hyökkäyksistä kohdistui surffaajiin.

Näistä raporteista huolimatta kuolemaan johtaneiden haihyökkäysten todellinen määrä maailmanlaajuisesti on edelleen epävarma. Suurimmalla osalla kolmannen maailman rannikkovaltioista ei ole olemassa mitään menetelmää epäillyistä hain hyökkäyksistä ilmoittamiseen. Siksi menetykset ja kuolemantapaukset lähellä rannikkoa tai merellä jäävät usein ratkaisematta tai julkistamatta. Suurin osa näistä hyökkäyksistä tapahtui Yhdysvalloissa (53 vuonna 2000, 40 vuonna 2005 ja 39 vuonna 2006). Yhdysvalloissa tapahtuu keskimäärin 16 haihyökkäystä vuodessa, joista yksi kuolee joka toinen vuosi.

Haihyökkäykset maailmalla vuodesta 1749 vuoteen 2018.
Australiassa tapahtuvissa hyökkäyksissä kuolee eniten ihmisiä ja niiden määrä on lisääntynyt tasaisesti viimeisen 40 vuoden aikana.

Ennaltaehkäisy
--------------

### Henkilökohtaiset neuvot riskien vähentämiseksi

* Ui mielummin suurissä ryhmissä, kuin yksin
* Mene uimaan vain päiväsaikaan
* Vältä alueita, joissa on paljon kaloja tai kalastajia
* Älä käytä koruja, jotka voivat luoda heijastuksia, kuten kalan suomuja
* Vältä roiskimista, koska se tuottaa haita houkuttelevia ääniä

Lähde: 

### Esteet rannoilla

Rannoille voidaan asentaa monenlaisia esteitä, kuten verkkoja, joiden tavoitteena on estää haiden pääsy uimareiden joukkoon. Ne muodostavat täysin suljetun uima-alueen. Hain esteiden materiaaleina käytetään erilaisia verkkomateriaaleja, mutta viimeaikoina rakenteisiin on lisätty myös muovia kestävyyden parantamiseksi. 

### Muut suojelut

Haista varoittava taulu Boa Viagemin rannalla Recifessä, Brasiliassa.
Rantapartioita ja tarkkailulentokoneita käytetään yleisesti suosittujen uimarantojen suojaamiseen. Ilmapartioiden tehokkuus haiden hyökkäyksien vähentämisessä on kuitenkin rajallinen. Muita menetelmiä ovat haiden merkitseminen ja niiden seuraaminen, haiden pyydystäminen ja siirtäminen avomerivesille ja haiden ruokailutottomusten seuraaminen.

Lähteet
-------

1. 1 2 3 4  Yearly Worldwide Shark Attack Summary *International Shark Attack File*. Viitattu 20.6.2023. (englanniksi)
2. ↑  ASU shark scientist: Fatal shark attacks 'extremely rare' *ASU News*.  6.8.2020. Viitattu 20.6.2023. (englanniksi)
3. 1 2  Alok Jha, science correspondent: Shark attacks are rare – and related deaths even rarer *The Guardian*.  17.8.2011. Viitattu 20.6.2023. (englanniksi)
4. ↑  Brad Plumer: How common are shark attacks, really? *Vox*.  8.7.2014. Viitattu 20.6.2023. (englanniksi)
5. ↑  washingtonpost.com/news/wonk/wp/2015/06/16/chart-the-animals-that-are-most-likely-to-kill-you-this-summer/?variant=f27f5ed60de5b498 *washingtonpost.com*. Viitattu 20.6.2023.
6. ↑  Species Implicated in Attacks *International Shark Attack File*. Viitattu 20.6.2023. (englanniksi)
7. ↑  Sarah Rumpf-Whitten: British expat killed by 15-foot great white shark classified as 'provoked incident' *Fox News*.  5.5.2023. Viitattu 20.6.2023. (englanniksi)
8. ↑  Isobel van Hagen: A Netflix camera crew says its boat was almost sunk in a 'horrific' tiger shark attack while filming in Hawaii *Business Insider*. Viitattu 20.6.2023. (englanniksi)
9. ↑  Stephen Sorace: Florida spearfisherman survives bull shark attack: ‘He wanted me’ *Fox News*.  22.5.2023. Viitattu 20.6.2023. (englanniksi)
10. ↑  , The 10 Most Dangerous Sharks *HowStuffWorks*.  5.6.2008. Viitattu 20.6.2023. (englanniksi)
11. ↑  World Map *International Shark Attack File*. Viitattu 20.6.2023. (englanniksi)
12. ↑  World Locations with Highest Attack Rates *International Shark Attack File*. Viitattu 20.6.2023. (englanniksi)
13. ↑  USA Locations with Highest Attack Rates *International Shark Attack File*. Viitattu 20.6.2023. (englanniksi)
14. ↑  ncbi.nlm.nih.gov/pmc/articles/PMC3941575/ *ncbi.nlm.nih.gov*. Viitattu 20.6.2023.
15. ↑  Advice to Swimmers *International Shark Attack File*. Viitattu 20.6.2023. (englanniksi)
16. ↑  Ruben Meerman: Shark nets *www.abc.net.au*.  7.3.2002. Viitattu 20.6.2023. (englanniksi)
17. ↑  corporateName=: Shark Nets *www.sharksmart.nsw.gov.au*.  2.8.2021. Viitattu 20.6.2023. (englanniksi)
18. ↑  wayback.archive-it.org/all/20160616040059/http://www.dpi.nsw.gov.au/\_\_data/assets/pdf\_file/0015/623400/Report-into-the-NSW-Shark-Meshing-Program.pdf *dpi.nsw.gov.au*.  Arkistoitu 16.6.2016. Viitattu 20.6.2023.
19. ↑  ncbi.nlm.nih.gov/pmc/articles/PMC3911894/ *ncbi.nlm.nih.gov*. Viitattu 20.6.2023.
20. ↑   "Thousands protest over shark cull in Australia". fi-FI